ELE-000659/2021Απάντηση της κ. Κυριακίδουεξ ονόματος της Ευρωπαϊκής Επιτροπής(14.4.2021)

1. Η βελτίωση της ενημέρωσης των καταναλωτών και η ενθάρρυνση της υιοθέτησης μιας υγιεινής διατροφής αποτελούν σημαντικούς στόχους της στρατηγικής «Από το αγρόκτημα στο πιάτο»[[1]](#footnote-1). Η Επιτροπή ανακοίνωσε τη φιλοδοξία της να εκπονήσει έως το τέλος του 2022 πρόταση για εναρμονισμένη υποχρεωτική διατροφική επισήμανση στο εμπρόσθιο μέρος της συσκευασίας σε επίπεδο ΕΕ. Η στρατηγική δεν συνιστά συγκεκριμένο είδος συστήματος διατροφικής επισήμανσης στο εμπρόσθιο μέρος της συσκευασίας. Ως πρώτο βήμα, η Επιτροπή δρομολόγησε εκτίμηση επιπτώσεων σχετικά με τις διάφορες πιθανές επιλογές για τη διατροφική επισήμανση στο εμπρόσθιο μέρος της συσκευασίας[[2]](#footnote-2). Επιπλέον, η Επιτροπή ανέθεσε στην Ευρωπαϊκή Αρχή για την Ασφάλεια των Τροφίμων να παράσχει επιστημονικές συμβουλές[[3]](#footnote-3) και ζήτησε από το Κοινό Κέντρο Ερευνών να επικαιροποιήσει την προηγούμενη ανασκόπηση της βιβλιογραφίας[[4]](#footnote-4), λαμβάνοντας υπόψη τις τελευταίες επιστημονικές δημοσιεύσεις και εισηγήσεις.

2. Το Nutri-Score είναι ένα εθελοντικό εθνικό σύστημα διατροφικής επισήμανσης στο εμπρόσθιο μέρος της συσκευασίας[[5]](#footnote-5). Στο πλαίσιο των κοινοποιήσεων εθνικών μέτρων[[6]](#footnote-6), η Επιτροπή αξιολόγησε τη συμμόρφωση του Nutri-Score με τη νομοθεσία της ΕΕ.

1. COM(2020) 381 final. [↑](#footnote-ref-1)
2. <https://ec.europa.eu/info/law/better-regulation/have-your-say/initiatives/12749-Revision-of-food-information-to-consumers> [↑](#footnote-ref-2)
3. <https://www.efsa.europa.eu/en/news/efsas-scientific-advice-inform-harmonised-front-pack-labelling-and-restriction> [↑](#footnote-ref-3)
4. <https://ec.europa.eu/jrc/en/publication/eur-scientific-and-technical-research-reports/front-pack-nutrition-labelling-schemes-comprehensive-review> [↑](#footnote-ref-4)
5. Τα εθνικά κοινοποιημένα σχέδια αναφέρονται στις μεθόδους υπολογισμού της διατροφικής βαθμολογίας των τροφίμων με βάση τη διατροφική τους σύσταση. Ο γενικός αλγόριθμος λαμβάνει υπόψη τόσο αρνητικά στοιχεία (σάκχαρα, κορεσμένα λίπη, αλάτι και θερμίδες) όσο και θετικά στοιχεία (πρωτεΐνες, φυτικές ίνες και περιεκτικότητα σε φρούτα, λαχανικά, όσπρια και ξηρούς καρπούς, καθώς και κραμβέλαιο, καρυδέλαιο και ελαιόλαδο)· τα τρόφιμα διακρίνονται σε πέντε κατηγορίες με βάση αυτή τη βαθμολογία. [↑](#footnote-ref-5)
6. Κοινοποιήσεις 2017/0159/F, 2018/0496/B, 2020/0111/D και 2020/0391/L, διαθέσιμες στην ακόλουθη διεύθυνση: <https://ec.europa.eu/growth/tools-databases/tris/en/search/> [↑](#footnote-ref-6)